cyanic-selkie/wikianc huggingface dataset:
Pottsiela pesae
Pottsiela pesae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pottsiela en tot die familie Spongillidae. Die wetenskaplike naam van die spesie is die eerste keer geldig gepubliseer in 2010 deur Volkmer-Ribeiro, Machado, Fürstenau-Oliveira & Soares.
Buffelsrivier (Kleinzee)
Die naaste ander dorpie is Grootmis, sowat 10 km verder binneland toe op die R355-streeksroete.
Bismut
Bismut is 'n chemiese element in die periodieke tabel met die simbool Bi en atoomgetal van 83.
Bismut word as element in die natuur aangetref, asook in lood- of koperertse. Dit is 'n taamlik seldsame element wat as ongeveer 1–2 mg per ton aangetref word. (Vir platinum is dit 5 mg/ton). Daar is bismutminerale soos bismuthiet, bismiet en bismutiet ..
Bulbine alata
Bulbine alata is 'n plant wat endemies aan Australië is en kom in Nieu-Suid-Wallis, Noordelike Gebied en Queensland voor.
Docklands Light Railway
Docklands Light Railway (DLR) is 'n geoutomatiseerde ligte treinstelsel wat in 1987 geopen is om die herontwikkelde Londense Docklands-gebied te bedien. Die DLR-netwerk strek tot Stratford in die noorde, Lewisham in die suide, Tower Gateway en Bank in die City of London se finansiële distrik in die weste, en in die ooste tot Beckton, die London City-lughawe en Woolwich Arsenal.
Die stelsel se personeel op treine en by groot wisselstasies is tot 'n minimum beperk. Sy vier ondergrondse stasies is volgens die vereistes van die Londense moltreinstelsel beman. Vergelykbare voorstelle is ook vir die aangrensende metronetwerk, die Tube, gemaak.
Die stelsel is in besit van Docklands Light Railway Ltd. wat deel uitmaak van Transport for London se spoorafdeling. In die boekjaar 2013 het DLR 101,5 miljoen passasiers vervoer. Die stelsel is verskeie kere uitgebrei, en verdere uitbreidings word beplan.
Elizabeth Anne Holmes
Elizabeth Anne Holmes (gebore 3 Februarie 1984) is 'n Amerikaanse veroordeelde bedrieër en voormalige biotegnologie- entrepreneur. In 2003 het Holmes Theranos gestig en word die hoof-uitvoerende beampte daarvan. Die gesondheidstegnologiemaatskappy ontbind later nadat die waardasie daarvan die hoogte ingeskiet het nadat die maatskappy beweer het dat hulle bloedtoetsing 'n rewolusie gemaak het deur metodes te ontwikkel wat verbasend klein volumes van bloed gebruik, soos van 'n vingerprik.
Teen 2015, het Forbes Holmes aangewys as die jongste en rykste selfgemaakte vroulike miljardêr in Amerika op grond van 'n $9-miljard waardasie van haar maatskappy. In die daaropvolgende jaar, toe onthullings van moontlike bedrog oor Theranos se aansprake begin opduik, het Forbes sy skatting van Holmes se netto waarde na nul hersien, en Fortune het haar in sy hoofartikel oor "The World's 19 Most Disappointing Leaders" genoem.
Die agteruitgang van Theranos het in 2015 begin, toe 'n reeks joernalistieke en regulatoriese ondersoeke twyfel aan die lig gebring het oor die maatskappy se tegnologie-eise en of Holmes beleggers en die regering mislei het. In 2018 het die Amerikaanse Securities and Exchange Commission (SEC) Theranos en Holmes daarvan aangekla dat hulle beleggers deur “massiewe bedrog” bedrieg het deur vals of oordrewe aansprake oor die akkuraatheid van die maatskappy se bloedtoets tegnologie te maak. Holmes het die aanklagte afgehandel deur 'n boete van $500 000 te betaal, 18,9 miljoen aandele aan die maatskappy terug te gee, haar stembeheer oor Theranos prys te gee en 'n verbod van tien jaar om as 'n beampte of direkteur van 'n openbare maatskappy te dien, te aanvaar.
In Junie 2018 het 'n federale jurie Holmes en voormalige Theranos-bedryfshoof (COO) Ramesh "Sunny" Balwani aangekla op bedrogaanklagte. Haar verhoor in die saak van US v. Holmes, et al. het in Januarie 2022 geëindig toe sy skuldig bevind is aan die bedrog van beleggers, en vrygespreek is van die bedrog van pasiënte. Op 18 November 2022 is sy gevonnis om tronkstraf uit te dien.
Die geloofwaardigheid van Theranos is deels toegeskryf aan Holmes se persoonlike verbintenisse en vermoë om die ondersteuning van invloedryke mense te gewerf het, insluitend Henry Kissinger, George Shultz, Jim Mattis en Betsy DeVos, wat almal belangrike posisies in die Amerikaanse samelewing beklee. Holmes was gedurende die grootste deel van Theranos se geskiedenis in 'n geheime romantiese verhouding met Balwani. Ná die ineenstorting van Theranos het sy met die hotelerfgenaam Billy Evans begin uitgaan, met wie sy in 2021 ’n seun gehad het.
Holmes se loopbaan, die opkoms en ontbinding van haar maatskappy, en die daaropvolgende uitval is die onderwerp van 'n boek, Bad Blood: Secrets and Lies in a Silicon Valley Startup, deur die The Wall Street Journal-verslaggewer John Carreyrou; 'n dokumentêre rolprent, The Inventor: Out for Blood in Silicon Valley; en 'n Hulu-minireeks, genaamd The Dropout.
Veronika Fitz
Veronika Fitz (gebore 27 Maart 1936) is 'n Duitse aktrise. Sy is bekend vir haar rolle in die televisiereekse Königlich Bayerisches Amtsgericht (1969), Die Hausmeisterin (1987), en Im Tal des Schweigens (2004).
Olie Kolonie
Olie Kolonie is 'n Afrikaanse rolprent wat op 19 Mei 1975 vrygestel is. Die regisseur was Neil Hetherington terwyl Hein Toerien die skryfwerk behartig het. Die hoofrolle word deur Hans Strydom, Nic de Jager en Rika Sennett vertolk.
Genre
Hierdie is 'n komedie vir die hele gesin met geen ouderdomsperk op nie.
Reginald Sheffield
Reginald Sheffield (18 Februarie 1901 – 8 Desember 1957) was 'n Engelse akteur. Hy was bekend vir sy rolle in die rolprente Piccadilly Jim (1919), Of Human Bondage (1934), Suspicion (1941), en The Story of Mankind (1957).
Martha Mears
Martha Mears (18 Julie 1910 – 13 Desember 1986) was 'n Amerikaanse aktrise. Sy was bekend vir haar rolle in die rolprente Holiday Inn (1942), The Fallen Sparrow (1943), Cover Girl (1944), en My Foolish Heart (1949).
Toetmoses I
Toetmoses I (ook bekend as Thutmose of Tethmosis) was die derde farao van die 18de Dinastie van Antieke Egipte. Hy was die bekendste onder sy geboortenaam, Toetmoses, wat beteken "gebore uit Thoth", maar hy is dikwels ook op sy troonnaam genoem: Aächeperkare, "groot is die siel van Ra".
Lewe en bewind
Toetmoses I was die opvolger van Amenhotep I, maar nie sy seun nie. Hy het die troon gekry deur te trou met die suster van die vorige farao, ’n dogter van Ahmoses.
Die koning het ’n paar militêre ekspedisies onderneem, onder meer teen Nubië nadat dié streek teen sy gesag in opstand gekom het. Hy het die opstand onderdruk en daarna die verdedigingswerk voltooi wat onder Senoesret III begin is. In sy tweede jaar het hy ’n stele laat oprig by Tombos, waar hy forte laat bou het.
Nog ’n groot ekspedisie was na die uiteindes van sy ryk, waar hy onder meer die Eufraat oorgesteek het. Hy het ook ’n klein ekspedisie na Sirië gelei. In sy vierde jaar was daar weer ’n opstand in Nubië, wat hy weer onderduk het.
Toetmoses het baie bouwerk aangepak tydens sy bewind. Hy is die eerste koning wat vir seker in die Vallei van die Konings begrawe is. Van sy bouprojekte was die tempelkompleks by Karnak, waar hy die tempel van Amoen, ’n muur voor die sentrale heiligdom en mure om die tempelkompleks laat bou het, asook ’n dodetempel in Thebe.
Eckhart Tolle
Eckhart Tolle, gebore Ulrich Leonard Tölle (Lünen, 16 Februarie 1948) is 'n Duitse onderwyser en skrywer op die gebied van spiritualiteit. Sy eerste boek The Power of Now het 'n topverkoper geword.
Lewe
Tolle is in Duitsland gebore. Hy het vanaf die ouderdom van dertien saam met sy pa in Spanje gewoon. Omstreeks die ouderdom van 20 het hy na Engeland verhuis. Omdat hy geen hoërskoolopleiding gehad het nie, moes hy 'n aandkursus volg om vir universiteit te kwalifiseer. Hy het daarna die Universiteit van Londen en die Universiteit van Cambridge bygewoon. Op die ouderdom van nege-en-twintig het hy glo 'n "geestelike transformasie" ervaar wat die begin van sy funksionering as 'n geestelike berader en onderwyser was. Hy het toe sy naam verander na "Eckhart", na die 13de-eeuse mistikus Meester Eckhart.
Vandag woon hy in die Kanadese stad Vancouver.
Werk
Sy eerste boek The Power of Now was nommer een op die New York Times se topverkoper lys. Hierdie werk is in meer as dertig tale vertaal. Die Amerikaanse televisiegasheer Oprah Winfrey beskou The Power of Now as een van haar gunstelingboeke. Nog 'n boek - A New Earth, The Challenge of Our Times - was in Maart 2008 nommer een op die New York Times se topverkoperlys.
In Januarie 2008 het Oprah Winfrey A New Earth in haar "Oprah's Book Club"-keur gekies. Dit het gepaardgegaan met 'n tien weke lange "regstreekse aanlyn seminaar" (of "webinar") met Tolle. Dit het op 3 Maart 2008 begin.
Op Saterdag, 30 Oktober 2010, het Eckhart Tolle die maand van spiritualiteit geopen met 'n twee uur lange toespraak oor "tyd maak" by De Doelen in Rotterdam.
Pottsiela spoliata
Pottsiela spoliata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pottsiela en tot die familie Spongillidae. Die wetenskaplike naam van die spesie is die eerste keer geldig gepubliseer in 1983 deur Volkmer-Ribeiro & Maciel.
Kampioenetrofee 2002
Die Kampioenetrofee 2002 (Engels: 2002 ICC Champions Trophy) is van 12 tot 30 September 2002 in Sri Lanka beslis. Dit was die derde Kampioenetrofee in EDI-krieket wat deur die Internasionale Krieketraad (IKR) aangebied is en ná die Asiatiese Bekertoernooie in 1986 en 1997 die derde vername kriekettoernooi geheel en al in Sri Lanka. Die land was voorheen een van die medegashere tydens die Krieketwêreldbeker 1996, saam met Indië en Pakistan.
Twaalf nasionale krieketspanne het aan die Kampioenetrofee 2002 deelgeneem: Die destydse tien toetskrieketlande (Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe) saam met die assosiaatlede Kenia en Nederland. Die spanne is in vier groepe van drie elk verdeel, waarvan elke span een keer teen al die ander spanne van die groep gespeel het. Die beste span van elke groep het hierna vir die halfeindrondte gekwalifiseer en die wenners het mekaar in die eindstryd ontmoet.
Australië, Indië, Sri Lanka en Suid-Afrika het vir die halfeindrondte gekwalifiseer. Indië het Suid-Afrika en Sri Lanka het Australië geklop, waardeur die twee Suid-Asiatiese spanne in die eindstryd ontmoet het. Nadat die eindstryd twee keer uitgereën het, het Indië en Sri Lanka die titel gedeel. Die verdedigende kampioen Nieu-Seeland is reeds in die groepfase uitgeskakel.
Toewysing
Die Internasionale Krieketraad het Sri Lanka as gasheer vir die Kampioenetrofee 2002 aangewys. Dit was die eerste keer dat al die destydse volle lede van die IKR Sri Lanka vir ’n toernooi besoek het en ná die Asiatiese Bekertoernooie in 1986 en 1997 die derde vername kriekettoernooi wat geheel en al in Sri Lanka beslis is. Voorheen was Sri Lanka een van die medegashere tydens die Krieketwêreldbeker 1996.
Deelnemers
Die destydse tien toetslande het vir die Kampioenetrofee 2002 gekwalifiseer: Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe. Daarbenewens het Kenia en Nederland, wat destyds oor EDI-status beskik het, vir dié toernooi gekwalifiseer.
Bulbine esterhuyseniae
Bulbine esterhuyseniae is 'n plant en geofiet wat deel van die Asphodelaceae familie is. Die spesie is endemies aan die Wes-Kaap en deel vorm van die fynbos. Dit kom op die Sederberg en Warmwatersberg voor. Die spesie word as seldsaam beskou.
Kampioenetrofee 2002
Formaat
Die Kampioenetrofee 2002 is oor 19 dae tussen twaalf verskillende spanne oor 15 wedstryde beslis. Dit het op 12 September 2002 op R. Premadasa-stadion in Colombo met die openingswedstryd tussen die gasheer Sri Lanka en Pakistan begin. Die toernooi het geëindig op dieselfde stadion op 30 September met die eindstryd tussen Indië en Sri Lanka wat twee keer uitgereën is, waarna albei spanne die Kampioenetrofee gedeel het.
Kalender
Die volgende tabel dui die Kampioenetrofee 2002 se daaglikse program aan. ’n Pers blokkie dui op wedstryde tydens die groepfase, ’n groen blokkie op wedstryde tydens die uitklopfase en ’n geel blokkie op die eindstryd.
Groepfase
Die Kampioenetrofee 2002 is deur twaalf nasionale krieketspanne beslis. Vir die groepfase is die twaalf deelnemende spanne in vier groepe van drie elk verdeel; elke span het een wedstryd teen elk van die ander spanne in dieselfde groep gespeel, dus het elke span twee wedstryde in die groepfase gespeel. Vier punte is vir ’n oorwinning toegeken, twee vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die beste span van elke groep het na die uitklopfase deurgedring.
Uitklopfase
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die beste span van elke groep het na die uitklopfase deurgedring. Die wenner van die eerste groep het teen die wenner van die vierde groep en die wenner van die tweede groep het teen die wenner van die derde groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wedstryd deur ’n uitboul beslis.
Samesweringsteorieë oor die Covid-19-pandemie
Samesweringsteorieë en verkeerde inligting oor die Koronaviruspandemie van 2019-2020 (covid-19) het na die aanvanklike uitbraak in China aanlyn na vore gekom, en sluit verkeerde inligting in oor die oorsprong, skaal, behandeling en ander aspekte van die siekte. Daar is selfs beweer dat die SARS-CoV-2-virus 'n biologiese wapen met 'n gepatenteerde entstof is, of 'n bevolkingsbeheerskema is, of die gevolg van 'n spioenasieoperasie tussen die VSA en China is.
Elisabeth Flickenschildt
Elisabeth Flickenschildt (16 Maart 1905 – 26 Oktober 1977) was 'n Duitse aktrise. Sy was bekend vir haar rolle in die rolprente The False Step (1939), Hocuspocus (1953), Das große Liebesspiel (1963), en Einer frisst den anderen (1964).
Samesweringsteorieë oor die Covid-19-pandemie
Pogings om verkeerde inligting te bekamp
Die Wêreldgesondheidsorganisasie (WGO) het op 2 Februarie 2020 'n "massiewe infodemie" beskryf, met verwysing na 'n oorvloed van gemelde inligting, akkuraat en onwaar, oor die virus wat "dit moeilik maak vir mense om betroubare bronne en betroubare leiding te vind wanneer hulle dit nodig het." Die WGO het gesê dat die groot vraag na tydige en betroubare inligting die skepping van 'n direkte kommunikasielyn om mites teë te werk aangespoor het, waar die kommunikasie- en sosiale media-spanne op die WGO se webwerf en sosiale media-bladsye gemonitor en gereageer het. Die WGO het sekere eise wat op sosiale media versprei is, as onwaar beskou, insluitende die bewering dat iemand kan sê of hy die virus het of nie net deur asem te haal; die bewering dat om baie water drink teen die virus beskerm; en die bewering dat om met soutwater te gorrel besmetting deur die virus sal voorkom.
Facebook, Twitter en Google het gesê dat hulle saam met die WGO werk om verkeerde inligting aan te spreek. In 'n webjoernaalpos het Facebook gesê dat hulle die inhoud wat deur vooraanstaande wêreldwye gesondheidsorganisasies en plaaslike owerhede gemerk is, wat die inhoudbeleid oor verkeerde inligting oortree wat tot 'fisieke skade' lei, sal verwyder. Facebook gee ook gratis advertering aan die WGO.
Aan die einde van Februarie 2020 het Amazon meer as een miljoen produkte verwyder wat beweer het dat hulle koronavirus kan genees of teen dit kan beskerm, en het tienduisende gesondheidsprodukte wat te duur was van hul lyste af verwyder.
Chinese biologiese wapen
In Januarie 2020 het die BBC 'n artikel gepubliseer oor verkeerde inligting oor die koronavirus, met verwysing na twee artikels op 24 Januarie van The Washington Times waarin beweer word dat die virus deel was van 'n Chinese biologiese wapenprogram aan die Wuhan Institute of Virology (WIV). Die Washington Post het later 'n artikel gepubliseer waarin die samesweringsteorie uiteengesit is, met verwysing na Amerikaanse kundiges wat verduidelik het waarom die instituut nie geskik is vir biowapennavorsing nie, dat die meeste lande biowapens as vrugteloos laat vaar het, en dat daar geen bewyse is dat die virus geneties gemanipuleer is nie.
Op 29 Januarie het die finansiële nuuswebwerf en webjoernaal ZeroHedge, sonder bewyse, voorgestel dat 'n wetenskaplike aan die WIV die covid-19-stam wat verantwoordelik is vir die uitbreek van die koronavirus geskep het. ZeroHedge het die volledige kontakbesonderhede van die wetenskaplikes wat vermoedelik verantwoordelik was gelys en aan lesers voorgestel dat hulle die Chinese wetenskaplike "besoek" as hulle wil weet "wat die koronaviruspandemie regtig veroorsaak het." Twitter het later die webjoernaal se rekening permanent opgeskort vir die oortreding van sy platformmanipuleringsbeleid.
In Februarie 2020 het Tom Cotton ('n Amerikaanse senator)  en Francis Boyle ('n regsprofessor) voorgestel dat die virus moontlik 'n Chinese biologiese wapen is, terwyl daar volgens die mening van talle mediese kundiges geen bewyse hiervan bestaan ​​nie. Rush Limbaugh ('n konserwatiewe politieke kommentator) het op The Rush Limbaugh Show, die gewildste radioprogram in die VSA, gesê die virus is waarskynlik "'n Chinese laboratoriumeksperiment" en dat die Chinese die virus en die media-histerie rondom dit gebruik teen Donald Trump. In Februarie 2020 het die Financial Times berig dat Trevor Bedford ('n viruskundige en 'n wêreldwye koronavirusondersoeker) gesê het: "Ons kon geen bewyse van genetiese ingenieurswese vind nie", en dat, "die bewyse wat ons het, is dat die mutasies [in die virus] heeltemal ooreenstem met die natuurlike evolusie." Bedford het verder gesê: "Die mees waarskynlike scenario, gebaseer op genetiese ontleding, is dat die virus tussen 20 en 70 jaar gelede deur 'n vlermuis na 'n ander soogdier oorgedra is. Hierdie tussendier - nog nie geïdentifiseer nie - het dit oorgedra aan die eerste menslike gasheer in die stad Wuhan aan die einde van November of begin Desember 2019."
The Inverse ('n aanlyn wetenskapstydskrif) berig dat "Christopher Bouzy, die stigter van Bot Sentinel, 'n Twitter-analise vir Inverse gedoen het en gevind het dat [aanlyn] 'bots' en 'trollbots' 'n verskeidenheid valse aansprake maak. Hulle beweer dat China opsetlik die virus geskep het, dat dit 'n biologiese wapen is, dat Demokrate die bedreiging oorskadu om Donald Trump seer te maak, en meer. Alhoewel ons nie die oorsprong van hulle kan bevestig nie, is hulle beslis vir Trump."
Toevallige lekkasie van virusse deur die WIV bly 'n bekommernis. In 201 het die Amerikaanse molekulêre bioloog Richard H. Ebright sy kommer uitgespeek toe die WIV uitgebrei is om die vasteland van China se eerste "biologiese veiligheid vlak 4" laboratorium te word, hy het mense aan die vorige ontsnapping van die SARS-virus by ander Chinese laboratoriums herinner. Terwyl Ebright verskeie samesweringsteorieë met betrekking tot die WIV weerlê het (bv. Biologiese wapennavorsing, dat die virus vervaardig is, ens.), het hy aan BBC China gesê dit nog moontlik was dat die virus die bevolking kan aanval weens 'n laboratoriumongeluk. Op 6 Februarie het die regering van die VSA wetenskaplikes en mediese navorsers gevra om vinnig die oorsprong van die virus te ondersoek ten einde die huidige verspreiding aan te spreek en "om toekomstige voorbereiding op die uitbraak in te lig en om diere-, menslike- en omgewingsoordragsaspekte van koronavirusse beter te verstaan."
Die South China Morning Post (SCMP) het berig dat een van die hoofnavorsers van die Instituut, Shi Zhengli, die besondere fokus was van persoonlike aanvalle in Chinese sosiale media wat beweer het dat haar werk op die vlermuis-gebaseerde virusse die bron van die virus is. Shi het geantwoord: "Ek sweer by my lewe, die virus het niks met die laboratorium te doen nie", en toe die SCMP haar gevra het om kommentaar te lewer op die aanvalle, het Shi geantwoord: "My tyd moet spandeer word aan meer belangrike sake." Caixin ('n media- en nuuswebwerf) berig dat Shi verdere openbare uitsprake gemaak het teen "waargenome teorieë oor die nuwe virus se bron", en aangehaal dat sy gesê het: "Die nuwe Koronavirus van 2019 is die natuur wat mense straf vir die behoud van onbeskaafde lewensgewoontes. Ek, Shi Zhengli, sweer by my lewe dat dit niks met ons laboratorium te doen het nie."
Die regse kommentator Josh Bernstein het beweer dat die Demokratiese Party en die "mediese diep-bedryf" met die Chinese regering saamgewerk het om die koronavirus te skep en vry te stel om Donald Trump te laat val. Bernstein het verder voorgestel dat diegene wat verantwoordelik is, in 'n kamer met besmette koronaviruspasiënte toegesluit moet word.
Jerry Falwell Jr., die president van "Liberty University" het op Fox News 'n samesweringsteorie bevorder dat Noord-Korea en China saamgesweer het om die koronavirus te skep. Hy het ook gesê dat mense na die uitbraak van die koronavirus oorreageer het en dat Demokrate probeer om die situasie te gebruik om president Trump te benadeel.
Russiese beskuldiging
Amerikaanse amptenare het op 22 Februarie beweer dat Rusland agter 'n voortdurende veldtog van waninformasie is, en duisende sosiale media-rekeninge op Twitter, Facebook en Instagram gebruik om doelbewus ongegronde samesweringsteorieë te bevorder en beweer dat die virus 'n biologiese wapen is wat deur die CIA vervaardig word. Hulle beweer ook dat die VSA 'n ekonomiese oorlog voer teen China met behulp van die virus. Philip Reeker (waarnemende assistent-sekretaris van die staat vir Europa en Eurasië) het gesê dat "Rusland se oogmerk is om onmin te saai, om Amerikaanse instellings en bondgenootskappe van binne af te ondermyn deur die verspreiding van inligting oor koronavirus. Kwaadaardige Russiese akteurs kies weer om openbare veiligheid te bedreig deur afleiding van die globale gesondheidsreaksie." Rusland ontken die bewering en sê dat dit 'n "doelbewuste vals verhaal" is.
Volgens die Amerikaanse tydskrif The National Interest, hoewel amptelike Russiese kanale gedemp is om die Amerikaanse biologiese wapen-samesweringsteorie te bevorder, is ander Russiese media-elemente nie onder die beheer van die Kremlin nie. Zvezda ('n nuuswinkel wat deur die Russiese verdedigingsministerie befonds word) het 'n artikel gepubliseer met die titel "Koronavirus: Amerikaanse biologiese oorlogvoering teen Rusland en China" waarin hulle beweer dat die virus bedoel is om die Chinese ekonomie te vernietig en China se posisie in die volgende ronde van handelsonderhandelinge te verswak. Vladimir Zhirinovsky ('n ultra-nasionalistiese politikus en leier van die Liberaal-Demokratiese Party van Rusland) het op 'n radiostasie in Moskou beweer dat die virus 'n eksperiment is van die Pentagon en farmaseutiese maatskappye. Die politikus Igor Nikulin het op Russiese televisie- en nuusmedia verskyn en het aangevoer dat Wuhan vir die aanval gekies is omdat die teenwoordigheid van 'n BSL-4-viruslaboratorium 'n voorbladverhaal vir die Pentagon en CIA oor 'n Chinese bio-eksperiment-lekkasie sou verskaf. (BSL-4 is die hoogste vlak van biologiese veiligheidsmaatreëls). 'n Dokument van die EU beweer daar was 80 pogings deur die Russiese media om misleidende informasie met betrekking tot die epidemie te versprei.
Iranse beskuldiging
Volgens Radio Farda het die Iranse geestelike Seyyed Mohammad Saeedi die Amerikaanse president Donald Trump beskuldig dat hy Qom met die koronavirus teiken "om sy kultuur en eer te beskadig". Saeedi beweer dat Trump sy belofte nakom om Iranse kulturele terreine aan te val as Iraniërs wraak neem oor die Amerikaanse lugaanval waardeur Qasem Soleimani (bevelvoerder van die Koeds-mag, 'n deel van Iran se Islamitiese rewolusionêre wag) doodgemaak is.
Die Iranse TV-persoonlikheid Ali Akbar Raefipour beweer dat die koronavirus deel uitmaak van 'n "hibriede oorlogvoeringsprogram" wat die Verenigde State teen Iran en China voer.
Brigadier-generaal Gholam Reza Jalali (hoof van die Iranse organisasie vir burgerlike verdediging) het beweer dat die koronavirus waarskynlik 'n biologiese aanval op China en Iran met ekonomiese doelstellings is.
Hossein Salami (die hoof van van Iran se Islamitiese rewolusionêre wag) het beweer dat die koronavirus-uitbraak in Iran moontlik te wyte is aan 'n Amerikaanse "biologiese aanval". Verskeie Iranse politici, waaronder Ali Khamenei, Hossein Amir-Abdollahian, Rasoul Falahati, Alireza Panahian, Abolfazl Hasanbeigi en Gholamali Jafarzadeh Imanabadi het ook soortgelyke opmerkings gemaak. Reza Malekzadeh (Iran se adjunkminister van gesondheid) het egter die biologiese oorlogvoeringsteorie verwerp.
Voormalige Iranse president Mahmoud Ahmadinejad het op 9 Maart 'n brief aan die Verenigde Nasies gestuur waarin hy beweer dat "dit vir die wêreld duidelik is dat die gemuteerde koronavirus in 'n laboratorium geproduseer is" en dat covid-19 "'n nuwe wapen is om politieke en ekonomiese voordeel in die globale arena te vestig en te onderhou."
Chinese beskuldiging
Volgens die tydskrif The Economist, is die internet van China vol samesweringsteorieë oor covid-19 wat beweer dat die CIA die virus geskep het om China in bedwang te hou. Alhoewel biologiese oorlogvoering teen Chinese troepe in die Korea-oorlog slegs as 'n aantyging in die VSA beskou word, word dit as amptelike geskiedenis in China beskou, wat aan hierdie nuwe teorieë geloofwaardigheid verleen.
Verskeie samesweringsartikels in Chinees vanuit die EARS-virus-era het tydens die koronavirusuitbraak opgeduik met veranderde besonderhede en beweer dat die EARS-virus biologiese oorlogvoering is wat die VSA teen China voer. Sommige van hierdie artikels beweer dat die Beijing genomika-instituut in China genetiese inligting van die Chinese bevolking aan die VSA verkoop het, en dat die VSA dan die virus kon implementeer wat spesifiek gerig was op die genoom van Chinese individue. Op 26 Januarie het die Chinese militêre nuuswebwerf Xilu 'n artikel gepubliseer waarin hulle uiteensit hoe die virus kunsmatig deur die VSA gekombineer is om "Chinese mense presies te teiken". Die artikel is begin Februarie verwyder.
Sommige artikels op gewilde webwerwe in Chinees wek ook die verdenking van Amerikaanse militêre atlete wat aan die Wuhan 2019 Militêre Wêreldspele deelgeneem het, wat tot einde Oktober 2019 geduur het, en het voorgestel dat hulle die virus ontplooi het. Hulle beweer dat die ongeërgde houding en die buitengewoon-swak resultate onder Amerikaanse atlete in die wedstryde buite verhouding was, dat hulle moontlik daar was vir ander doeleindes en dat dit in werklikheid biologiese oorlogvoering was. Sulke bewerings stel dat die Amerikaanse atlete se woonplek tydens hul verblyf in Wuhan ook naby aan die Huanan groothandelmark vir seekos was, waar die eerste bekende groep gevalle van covid-19 voorgekom het.
Arabiese wêreld
Volgens die nie-winsgewende Midde-Ooste se Media-navorsingsinstituut (MEMRI), wat in Washington, D.C. gebaseer is, het talle skrywers in die Arabiese pers die samesweringsteorie bevorder dat covid-19, sowel as EARS en die Varkgriepvirus doelbewus deur die VSA geskep en versprei is om entstowwe teen hierdie siektes te verkoop, en dat dit "deel is van 'n ekonomiese en sielkundige oorlog wat die VSA teen China voer met die doel om dit te verswak en dit as 'n agterlike land en 'n bron van siektes voor te stel." Irakse politieke ontleder Sabah Al-Akili op Al-Etejah TV, die Saoedi-dagblad Al-Watan-skrywer Sa'ud Al-Shehry, die Siriese dagblad Al-Thawra-rubriekskrywer Hussein Saqer en die Egiptiese joernalis Ahmad Rif'at op die Egiptiese nuuswebwerf Vetogate, is deur MEMRI aangebied as voorbeelde van voortplanters van die Amerikaanse samesweringsteorie oor biologiese oorlogvoering in die Arabiese wêreld.
Filippyne
'n Filipynse senator, Tito Sotto, het 'n samesweringsvideo oor biologiese wapens gespeel tydens 'n verhoor in die Amerikaanse Senaat in Februarie 2020, wat daarop dui dat die koronavirus biologiese oorlogvoering teen China is.
Kay Medford
Kay Medford (14 September 1919 – 10 April 1980) was 'n Amerikaanse aktrise. Sy was bekend vir haar rolle in die rolprente A Face in the Crowd (1957), BUtterfield 8 (1960), The Rat Race (1960), en Funny Girl (1968).
Pozziella
Pozziella is 'n genus van sponsdiere uit die klas van die Demospongiae (gewone sponse).
Samesweringsteorieë oor die Covid-19-pandemie
Venezuela
Elvis Méndez, lid van die konstituerende vergadering van Venezuela, het verklaar dat die koronavirus 'n "bakteriologiese siekte is wat in '89, in '90 en histories ontstaan ​​het" en dat dit 'n siekte is wat "deur die gringos toegedien is". Méndez het teoretiseer dat die virus 'n wapen teen Latyns-Amerika en China is en dat die doel daarvan is "om die persoon te demoraliseer en te verswak."
Mesembryanthemum leptarthron
Mesembryanthemum leptarthron is 'n vetplant wat deel is van die Aizoaceae familie. Die plant is endemies aan Suid-Afrika en kom in die Wes-Kaap voor.
Samesweringsteorieë oor die Covid-19-pandemie
Sameswerings teen Joodse mense
Iran se Press TV het aangevoer dat "Sionistiese elemente 'n dodeliker tipe van koronavirus ontwikkel het en wat teen Iran gebruik is." Verskillende Arabiese mediakantore het Israel en die Verenigde State daarvan beskuldig dat hulle covid-19, voëlgriep en EARS geskep en versprei het. Mense op sosiale media het 'n verskeidenheid teorieë aangebied, waaronder die veronderstelling dat Jode covid-19 vervaardig het om 'n wêreldwye ineenstorting van die aandelemark te bewerkstellig en sodoende wins te maak, terwyl 'n gas op Turkse televisie 'n meer ambisieuse idee voorstel waarin Jode en Sioniste covid-19, voëlgriep, en Kongokoors geskep het om "die wêreld te herskep, lande te oorheers, en die wêreld se bevolking te steriliseer."
Chlorokien en asitromisien
Chlorokien, of meer korrek, Hidroksichlorokien is verkeerdelik geïdentifiseer as 'n effektiewe behandeling vir covid-19. Op 19 Maart 2020 het die Amerikaanse president Donald Trump beweer dat die Food and Drug Administration (FDA) 'n "baie kragtige" middel goedgekeur het om covid-19 te behandel. Hidroksichlorokiensulfaat (HCS) word gebruik om malaria, lupus ('n outo-immuunsiekte) en rumatoïede artritis te behandel, met chlorokiensulfaat wat gebruik word om akwariums skoon te maak.
Die FDA het gevolglik vinnige goedkeuring gegee vir gebruik van die middel slegs in mediese proewe, waarin dit gebruik kan word om "pasiënte met 'n matige covid-19-infeksie te behandel om die duur van die simptome te verminder, wat kan help om die verspreiding van siektes te voorkom" maar "kliniese proewe is nodig om wetenskaplike bewyse te lewer dat hierdie behandelings effektief is."
Trump se verklaring is gebaseer op 'n oop-etiket, nie-gerandomiseerde proefstudie in Frankryk. Tydens die studie is dosisse HCS aan pasiënte toegedien wat besmet was met die SARS-CoV-2-virus en wat ligte simptome gehad het. Die navorser het beweer dat pasiënte vinniger herstel en vir 'n korter periode aansteeklik was.
'n Afsonderlike, willekeurig-beheerde, dubbelblinde studie is in China gedoen waarby 30 mense betrokke was. Hierdie studie het geen statistiese betekenisvolle verskil gevind tussen die groep wat HCS ontvang het en dié wat dit nie ontvang het nie (die kontrolegroep). In werklikheid het een van die pasiënte ernstig siek geword en sy behandeling is gestaak. Die resultate is nie afdoende nie, omdat die groepgrootte klein was en geen plasebo gebruik is nie.
Oos-Asiatiese studies
Oos-Asiatiese studies is 'n multidissiplinêre veld van navorsing en onderwys oor Oos-Asië. Die veld sluit die studie van die streek se kultuur, taal, ekonomie, geskiedenis en politiek in.
Samesweringsteorieë oor die Covid-19-pandemie
Chlorokien en asitromisien
Die antibiotikum asitromisien is in kombinasie met hidroksichlorokiensulfaat in proewe gebruik. Antibiotika het normaalweg geen effek op SARS-CoV-2 nie, aangesien dit 'n virus is. Maar asitromisien het egter ook ligte antivirale eienskappe. Die studies is gedoen om die effektiwiteit daarvan in hierdie verband en in samewerking met HCS te evalueer.
Oos-Asiatiese studies
By universiteite in Noord-Amerika en die Westerse Wêreld word die studie van Oos-Asië tradisioneel in EALC (Oos-Asiatiese Tale en Beskawings of Kulture) departemente gehuisves.
Samesweringsteorieë oor die Covid-19-pandemie
Ivermektien
David Gorski het geskryf dat die narratief van ivermektien as 'n 'wondermiddel' vir covid-19 'n 'gemetastaseerde' weergawe is van 'n soortgelyke samesweringsteorie rondom die geneesmiddel hidroksiechlorokien, waarin vermoed word dat ongespesifiseerde magte die nuus oor die doeltreffendheid van die middel onderdruk vir hul eie kwaadwillige doeleindes.
Bewerings oor 'n entstof voordat dit bestaan het
Verskeie plasings op sosiale media het 'n samesweringsteorie bevorder waarin beweer word dat die koronavirus bekend was en dat daar reeds 'n entstof beskikbaar is, voordat dit amptelik vrygestel is. PolitiFact en FactCheck.org het opgemerk dat daar op daardie staduim geen entstof vir covid-19 bestaan het ​​nie. Die patente wat deur verskillende sosialemediaposte aangehaal word, verwys na bestaande patente vir genetiese volgordes en entstowwe vir ander stamme van koronavirus, soos die EARS-koronavirus. Die WGO het op 5 Februarie 2020 berig dat, te midde van nuusberigte oor 'deurbraak' medisyne, is daar op daardie stadium geen doeltreffende behandelings bekend vir mense wat met die virus besmet is nie en dit sluit antibiotika en kruiemiddels in wat geen nut het nie. Wetenskaplikes werk daaraan om 'n entstof te ontwikkel, maar tot en met 18 Maart 2020 het geen entstofkandidate kliniese toetse voltooi nie.
Kokaïen genesing
Verskeie virale sosiale media poste op Twitter wat beweer dat die snork van kokaïen die neusgate van die koronavirus steriliseer, het oor Europa en Afrika versprei. In reaksie hierop het die Franse Ministerie van Gesondheid en die WGO openbareveiligheidsaankondigings vrygestel wat hierdie eis ontken.
Weerstand in mense van Afrika
Vanaf 11 Februarie het berigte, wat vinnig via Facebook versprei is, geïmpliseer dat 'n Kameroense student in China heeltemal genees is van die virus weens sy Afrika-genetika. Terwyl 'n student suksesvol behandel is, het ander bronne in die media opgemerk dat geen bewyse daarop dui dat mense van Afrika meer weerstand bied teen die virus nie en dat die eise as vals inligting bestempel word. Die Keniaanse minister van gesondheid, Mutahi Kagwe, het die gerugte dat "diegene met swart velle nie covid-19 kry nie" eksplisiet weerlê, nadat Kenia se eerste geval van covid-19 op 13 Maart aangekondig is.
5G-mobiele netwerke
In Februarie 2020 berig die BBC dat samesweringsteoretici op sosiale mediagroepe 'n skakel tussen die koronavirus en 5G-mobiele netwerke beweer en dat die uitbrake van Wuhan en Diamond Princess direk veroorsaak is deur elektromagnetiese velde en die bekendstelling van 5G- en draadlose tegnologieë. In Maart 2020, in 'n video deur Thomas Cowan, 'n mediese dokter, beweer hy dat koronavirus deur 5G veroorsaak word, gebaseer op die bewerings dat Afrika-lande nie noemenswaardig deur die pandemie geraak is nie en dat Afrika nie 'n 5G-streek is nie. Beide die aansprake en die video, wat deur die sangeres Keri Hilson onderskryf is, is op sosiale media gekritiseer en deur Reuters en Georges C. Benjamin (uitvoerende direkteur van die Amerikaanse Openbaregesondheidsvereniging) gediskrediteer.
Asemhaling-maskers is ondoeltreffend
Baie mediese kundiges, waaronder die Amerikaanse geneesheer-generaal Jerome Adams in Februarie 2020 en Alanna Shaikh in Maart 2020, het mense gevra om nie asemhaling-maskers in die openbaar te koop of te gebruik nie en het beweer dat hulle nie doeltreffend is nie. Hulle advies het teen openbare epidemiologiese maatreëls gevaar. Indien gesigmaskers korrek gebruik word, is die maskers effektief vir die beoogde gebruik.
Metanol
Iran het voorvalle van die drink van metanol, onder die verkeerde opvatting dat dit die koronavirusinfeksie sou genees of teen dit sou beskerm, aangemeld. Tuisgemaakte alkohol wat metanol bevat is dikwels verbruik sedert alkohol in Iran verbied is. As gevolg hiervan is meer as 300 mense dood aan metanolvergiftiging. Koronavirus-verwante metanolmisbruikvoorvalle word geassosieer met 'n Britse poniekoerant-verhaal oor whisky en heuning as 'n beweerde middel teen die koronavirus, sowel as valse assosiasies met alkoholgebaseerde hand-ontsmettingsmiddels.
Soortgelyke voorvalle het in Turkye plaasgevind, met 30 Turkse burgers wat aan metanolvergiftiging gesterf het wat verband hou met die koronavirus.
Verkeerde maniere om selftoetse vir die koronavirus te doen
Daar is wyd op sosiale media gesirkuleer dat daar 'n aantal eenvoudige toetse en behandelings vir die koronavirus is. Hulle is almal verkeerd en sluit onder meer in:
Al die bogenoemde eise is weerlê. Daar is byvoorbeeld nie bewys dat gemmer 'n virussiekte genees nie, en daar is ook nie bewys dat vitamien C doeltreffend is teen die koronavirus nie.
Waninligting deur misdadigers
Die WGO het gewaarsku teen strafregtelike swendelary waar oortreders hulself wanvoorstel as verteenwoordigers van die WGO wat persoonlike inligting van die slagoffers via e-pos of telefoon soek.
Cybersecurity Check Point sê daar was 'n groot toename in phishing-aanvalle om slagoffers te lok om onbewustelik 'n rekenaarvirus te installeer onder die dekmantel van e-posse met koronavirus-temas wat aanhegsels bevat. Hulle gebruik vals domeine soos "cdc-gov.org" in plaas van die regte "cdc.gov", of boots selfs die oorspronklike domein na sodat die vals webbladsy soos die regte domein lyk. Meer as 4000 koronavirus-verwante domeine is geregistreer.
Die polisie in New Jersey, VSA, het berigte van voorvalle van misdadigers wat aan mense se deure geklop het en beweer dat hulle van die Sentrums vir Siektebeheer en Voorkoming (CDC) is. Hulle probeer om produkte teen 'n verhoogde prys te verkoop of op 'n ander manier slagoffers te besteel onder die dekmantel van die opvoeding en beskerming van die publiek teen die koronavirus.
Skakels wat voorgee om na die koronavirus-kaart van die Johns Hopkins-universiteit te gaan, maar in plaas daarvan na 'n vals webwerf gaan wat rekenaarvirusse versprei, het op die internet versprei.
Eet van 'n vlermuis
Sommige media, waaronder Daily Mail en RT ('n Russiese internasionale televisienetwerk wat deur die regering gefinansier word), sowel as individue het verkeerde inligting versprei deur 'n video, wat 'n jong Chinese vrou wys wat 'n vlermuis eet, te versprei en valslik voorgestel dat dit in Wuhan opgeneem is. Die video wat wyd versprei is bevat onverwante beeldmateriaal van 'n Chinese reisvideoweblogger, Wang Mengyun, wat vlermuissop eet op die eiland Palau in 2016. Wang het 'n verskoning op Weibo gepubliseer waarin sy gesê het dat sy dreigemente ontvang het, en dat sy slegs die Palauanse kookkuns wou vertoon. Die verspreiding van verkeerde inligting rakende vlermuise is gewortel in xenofobie teenoor Asiërs. Wetenskaplikes stel voor dat die virus sy oorsprong in vlermuise het en in 'n tussenganger gehuisves word voordat dit mense besmet het.
Vegetariese immuniteit
Sommige organisasies, waaronder PETA ('n Amerikaanse organisasie vir diereregte) en individue het op sosiale media vals bewerings gemaak dat die eet van vleis mense vatbaar maak vir die virus.
In Indië het 'n vals gerug aanlyn versprei waarin beweer word dat slegs mense wat vleis eet deur koronavirusse geraak is wat "#NoMeat_NoCoronaVirus" op Twitter gewild gemaak het.
Verkeerde assosiasie met Corona-bier
In 'n meningspeiling is gewys dat 38% van die Amerikaanse bierdrinkers geweier het om Corona-bier te drink. Hierdie statistiek word nie beskou as 'n betroubare aanduiding van 'n Amerikaanse geloof dat die drink van die bier die virus veroorsaak nie, hoewel dit geïmpliseer is in die media en onder die publiek. Daar is geen verband tussen die virus en die bier nie.
Mercedes-Benz C-klas (W203)
Die Mercedes-Benz C-klas (W203) is 'n motorvoertuig wat van Julie 2000 tot Desember 2006 deur die Duitse vervaardiger Mercedes-Benz vervaardig is. Dit was die tweede uitgawe in die Mercedes-Benz C-klas-reeks.
Ontwerp en ontwikkeling
Die ontwerp van die W203 C-klas het teen middel-1994 begin, met die finale ontwerp wat in Desember 1995 deur die uitvoerende raad goedgekeur is. Ontwerppatente is op 20 April 1998 en 4 Maart 1999 ingedien. Toetsing het in 1997 begin, met ontwikkeling wat in 2000 afgehandel is. Die tweede generasie C-klas is op 21 Maart 2000 onthul en is sedert September 2000 te koop aangebied. Die sedan skop af met 'n reeks inlyn-4 en V6-petrolenjins en inlynvier- en vyfsilinderdiesels. Die meeste enjins is vanaf die W202 oorgedra, maar die C 320 was eksklusief met 'n 160 kW-kragbron. Die diesels bevat nou direkte inspuiting en turbo-aanjaers met veranderende geometrie. Sesgang-handratkaste was nou standaard vir die hele reeks, behalwe die C 320.
Teen September 2006 is meer as twee miljoen voertuie in die C-klas (sedan, stasiewa en SportCoupé) verkoop, waarvan 1,4 miljoen sedans was. Meer as 30 persent van die totale verkope het in Duitsland plaasgevind, en meer as 20 persent in die Verenigde State. Die laaste W203 C-klas sedan is op 14 Desember 2006 in die Sindelfingen-aanleg vervaardig, hoewel sedans in die Amerikaanse mark steeds teen Maart 2007 gebou is.
C-klas SportCoupé
Mercedes het die C-klas SportCoupé (kodenaam CL203) in Europa vrygestel in Oktober 2000 as 'n drie-deur luikrug-koepee met 'n fastback-profiel, gebaseer op die gewone W203 C-klas. Noord-Amerikaanse verkope het in 2001 vir die 2002-modeljaar begin.
Albert Shepherd (akteur)
Albert Shepherd (29 Augustus 1936 – 10 Julie 2019) was 'n Engelse akteur. Hy was bekend vir sy rolle in die rolprent The Anniversary (1968) en in die televisiereekse Department S (1969) en The Growing Pains of PC Penrose (1975).
Bulbine alooides
Die wildekopiva (Bulbine alooides) is 'n plant wat endemies aan Suid-Afrika is en kom in die Gauteng, KwaZulu-Natal, Limpopo, Mpumalanga, Oos-Kaap en Wes-Kaap voor.
Romulea viridibracteata
Romulea viridibracteata is 'n meerjarige blomplant en geofiet wat tot die genus Romulea behoort en is deel van die fynbos. Die spesie is endemies aan die Noord- en Wes-Kaap en kom van die Roggeveldberge tot by die Pakhuispas voor. Die plant het 50% van sy habitat aan gewasverbouing afgestaan voordat die gebied 'n beskermde gebied verklaar is. Die populasie het tans geen bedreigings nie en die plant word as seldsaam beskou.
Marcus Chong
Marcus Chong (gebore 8 Julie 1967) is 'n Amerikaanse akteur en vervaardiger. Hy is bekend vir sy rolle in die rolprente Panther (1995), The Matrix (1999), en The Crow: Wicked Prayer (2005), en in die televisiereeks Street Justice (1991).
Rote Kapelle
Die Rote Kapelle, (Afrikaans Die Rooi Orkes), soos dit in Duitsland bekend gestaan het, was die naam wat die Abwehr-afdeling III.F gegee het aan anti-Nazi-versetgroepe in Augustus 1941. Dit het hoofsaaklik verwys na 'n los netwerk van versetgroepe, verbind deur persoonlike kontakte, wat honderde teenstanders van die Nazi-regime verenig het. Dit sluit groepe vriende in wat saam met baie ander gesprekke gevoer het met Harro Schulze-Boysen, Adam Kuckhoff en Arvid Harnack die sentrale figure in Berlyn. Hulle het verbode pamflette, plakkate en plakkers gedruk en versprei in die hoop om burgerlike ongehoorsaamheid aan te wakker. Hulle het Jode en weerstandlede gehelp om van die regime te ontsnap, die gruweldade van die Nazi's gedokumenteer en militêre intelligensie aan die Geallieerdes oorgedra. In teenstelling met die legende, is die Rooi Orkes nie deur Sowjet-kommuniste gelei nie en was ook nie onder een leiding nie. Dit was 'n netwerk van groepe en individue wat dikwels onafhanklik gefunksioneer het. Tot op hede is ongeveer 400 lede by die naam bekend.
Die term is ook deur die Duitse Abwehr gebruik om na nie-verbonde Sowjet-intelligensienetwerke te verwys, wat in België, Frankryk en die lae lande werk, wat deur Leopold Trepper opgebou is namens die Sowjet Militêre Intelligensie (GRU). Trepper het 'n reeks klandestiene selle vir organiserende agente bestuur. Trepper gebruik die nuutste tegnologie, in die vorm van klein radio's, om met Sowjet-intelligensie te kommunikeer. Alhoewel die monitering van die radio-uitsendings deur die Funkabwehr uiteindelik tot die vernietiging van die organisasie sou lei, het die gesofistikeerde gebruik van die tegnologie die organisasie in staat gestel om as 'n netwerk op te tree, met die vermoë om taktiese verrassing te bewerkstellig en intelligensie van hoë gehalte te lewer, insluitend die waarskuwing van Operasie Barbarossa.
Tot vandag toe word die Duitse openbare opvatting van die "Rooi Orkes" gekenmerk deur die belange van historiese revisionisme van die na-oorlogse jare en propagandapogings van beide kante tydens die Koue Oorlog.
Jutta Freybe
Jutta Freybe (11 September 1917 – 28 Februarie 1971) was 'n Duitse aktrise. Sy was bekend vir haar rolle in die rolprente Gewitterflug zu Claudia (1937), Was tun, Sybille? (1938), Between the Parents (1938), en Sensationsprozess Casilla (1939).